เงินบาทแข็งค่า เปิดที่ 33.29 บาทต่อดอลลาร์
เงินบาทเปิดตลาด 33.29 บาทต่อดอลลาร์ แข็งค่าจากแรงขายดอลล์ คาดกรอบวันนี้ 33.20 - 33.40 บาทต่อดอลลาร์
12 ม.ค. 2565

เมื่อวันที่ 12 ม.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.29 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 33.40 บาท/ดอลลาร์เงินบาทแข็งค่าขึ้น เนื่องจากดอลลาร์อ่อนค่าเมื่อเทียบกับสกุลเงินหลัก หลังถ้อยแถลงของประธานธนาคารกลางสหรัฐ(เฟด) ที่ยังไม่ส่งสัญญาณปรับดอกเบี้ยเร็วขึ้นตามที่ตลาดคาดการณ์ ทำให้นักลงทุนพากันเทขายดอลลาร์แล้วไปลงทุนในสินทรัพย์เสี่ยงมากขึ้น เช่น การซื้อขายทองคำ ทำให้ราคาปรับตัวขึ้นกว่า 19 ดอลลาร์/ออนซ์"บาทปรับตัวแข็งค่าเร็วมาก เนื่องจากดอลลาร์อ่อนค่า หลังมีแรงเทขายแล้วไปลงทุนในสินทรัพย์เสี่ยง" นักบริหารเงิน กล่าวโดยวันนี้ ตลาดจับตาดูทิศทางของเงินทุนต่างประเทศที่เข้ามาลงทุนในตลาดหุ้นและตลาดพันธบัตร รวมถึงผู้ค้าทองคำและช่วงค่ำจะมีการประกาศตัวเลขเงินเฟ้อของสหรัฐนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.20 - 33.40 บาท/ดอลลาร์